હકીકતમાં ફોજદારી દંડસંહિતા, 1973 માં ન્યાયાધીશ તેમજ સરકારી અમલદારો સામેની કાર્યવાહી કરતાં અગાઉ આગોતરી પરવાનગીની જોગવાઈ અમલમાં છે જ. અધિનિયમ 197 અંતર્ગત ન્યાયાધીશ તેમજ સરકારી અધિકારીઓ સામે ફોજદારી મુકદ્દમાની જોગવાઈ કરવામાં આવેલી છે. મુકદ્દમાને પગલે જે તે વ્યક્તિ કસૂરવાર પુરવાર થઈ શકે એ શક્યતા હોય છે, જેમાં ફરજ પરથી તેમની બરતરફી થઈ શકે છે. આ સંજોગોમાં સરકારની આગોતરી પરવાનગી મેળવવી જરૂરી બની રહે છે. રાજસ્થાન સરકારે આ અધિનિયમમાં સુધારો કર્યો છે. એ મુજબ, તેમાં અદાલતી કાર્યવાહી બાબતે નહીં, પણ તપાસ કરતાં અગાઉ પરવાનગી માંગવાનું સૂચવાયું છે. એટલે કે આ વર્ગને એક રીતે ઢાલ પૂરી પાડવામાં આવી છે. આનો સીધો અર્થ એ થાય કે સરકારની મંજૂરી વિના આ વર્ગ સામે તપાસ સુદ્ધાં થઈ નહીં શકે.